**Ministru kabineta noteikumu projekta**

**„****Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums””** **sākotnējās ietekmes**

**novērtējuma ziņojums**

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (turpmāk – Projekts) sagatavots, pamatojoties uz Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2016.gada 1.marta rīkojumu Nr.156 „Par Rīgas Doma kora skolas un Jaņa Rozentāla Rīgas Mākslas vidusskolas reorganizāciju un Nacionālās Mākslu vidusskolas izveidi” ar 2016. gada 1.septembri tika reorganizētas Kultūras ministrijas padotībā esošās valsts profesionālās izglītības iestādes – Rīgas Doma kora skola un Jaņa Rozentāla Rīgas Mākslas vidusskola –, apvienojot tās, un izveidojot Kultūras ministrijas padotībā esošu valsts profesionālās izglītības iestādi – Nacionālo Mākslu vidusskolu. Saskaņā ar Ministru kabineta 2016.gada 17.novembra rīkojumu Nr.682 „Par profesionālās izglītības kompetences centra statusa piešķiršanu Nacionālajai Mākslu vidusskolai” ar 2017.gada 1.janvāri Nacionālajai Mākslu vidusskolai tika  piešķirts profesionālās izglītības kompetences centra statuss. Saskaņā ar Ministru kabineta 2017.gada 7.marta rīkojumu Nr.110 „Par Emīla Dārziņa mūzikas vidusskolas un Rīgas Horeogrāfijas vidusskolas pievienošanu profesionālās izglītības kompetences centram „Nacionālā Mākslu vidusskola”” ar 2017.gada 1.septembri tika likvidētas Kultūras ministrijas padotībā esošās valsts profesionālās izglītības iestādes – Emīla Dārziņa mūzikas vidusskola un Rīgas Horeogrāfijas vidusskola *–*, pievienojot tās Kultūras ministrijas padotībā esošajai valsts profesionālās izglītības iestādei – profesionālās izglītības kompetences centram „Nacionālā Mākslu vidusskola”.Ievērojot minēto, Projekts paredz veikt grozījumus Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (turpmāk – Nolikums):1. svītrojot no Kultūras ministrijas padotības iestāžu saraksta Rīgas Doma kora skolu, Jaņa Rozentāla Rīgas Mākslas vidusskolu, Emīla Dārziņa mūzikas vidusskolu un Rīgas Horeogrāfijas vidusskolu;
2. papildinot Nolikuma 24.punktā ietverto Kultūras ministrijas padotības iestāžu sarakstu ar profesionālās izglītības kompetences centru „Nacionālā Mākslu vidusskola”.

Saskaņā ar Ministru kabineta 2016.gada 1.marta rīkojumu Nr.157 „Par Liepājas Dizaina un mākslas vidusskolas un Emiļa Melngaiļa Liepājas mūzikas vidusskolas reorganizāciju un Liepājas Mūzikas, mākslas un dizaina vidusskolas izveidi” ar 2016.gada 1.septembri tika reorganizētas Kultūras ministrijas padotībā esošās valsts profesionālās izglītības iestādes – Liepājas Dizaina un mākslas vidusskola un Emiļa Melngaiļa Liepājas mūzikas vidusskola –, apvienojot tās, un izveidojot Kultūras ministrijas padotībā esošu valsts profesionālās izglītības iestādi – Liepājas Mūzikas, mākslas un dizaina vidusskolu.Saskaņā arMinistru kabineta 2016.gada 17.novembra rīkojumu Nr.681 „Par profesionālās izglītības kompetences centra statusa piešķiršanu Liepājas Mūzikas, mākslas un dizaina vidusskolai” ar 2017.gada 1.janvāri Liepājas Mūzikas, mākslas un dizaina vidusskolai tika piešķirts profesionālās izglītības kompetences centra statuss.Ievērojot minēto, Projekts paredz veikt grozījumus Nolikumā:1. svītrojot no Kultūras ministrijas padotības iestāžu saraksta Liepājas Dizaina un mākslas vidusskolu un Emiļa Melngaiļa Liepājas mūzikas vidusskolu;
2. papildinot Nolikuma 24.punktā ietverto Kultūras ministrijas padotības iestāžu sarakstu ar profesionālās izglītības kompetences centru „Liepājas Mūzikas, mākslas un dizaina vidusskola”.

Saskaņā ar Ministru kabineta 2015.gada 4.novembra rīkojumu Nr.677 „Par profesionālās izglītības kompetences centra statusa piešķiršanu Rīgas Dizaina un mākslas vidusskolai” ar 2015.gada 3.novembri Rīgas Dizaina un mākslas vidusskolai tika piešķirts profesionālās izglītības kompetences centra statuss. Saskaņā ar Ministru kabineta 2016.gada 27.janvāra rīkojumu Nr.36 „Par profesionālās izglītības kompetences centra statusa piešķiršanu Ventspils Mūzikas vidusskolai” ar 2016.gada 1.martu Ventspils Mūzikas vidusskolai tika piešķirts profesionālās izglītības kompetences centra statuss. Ievērojot minēto, Projekts paredz veikt grozījumus Nolikumā, precizējot Kultūras ministrijas padotības iestāžu sarakstā iekļauto Rīgas Dizaina un mākslas vidusskolas un Ventspils Mūzikas vidusskolas nosaukumu.  |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Kultūras ministre D.Melbārde

Vīza: Valsts sekretārs S.Voldiņš

Ūsiņa 67330269

Elina.Usina@km.gov.lv